**MATERSKÁ ŠKOLA LIESKOVANY 50**

 **053 21 Lieskovany**

 **Správa o výsledkoch výchovno – vzdelávacej činnosti**

 **za školský rok 2020/2021**

Správa je vypracovaná v zmysle:

* **Zákona NR SR 596/2003 Z. z o štátnej správe v školstve a školskej samospráve §5**
* **Vyhlášky 435 Ministerstva školstva, vedy, vyýskumu a športu SR z 18. 12. 2020 o štruktúre obsahu správ o výchovno vzdelávacej činnosti, jej výsledkoch a podmienkach škôl a školských zariadení.**

Vypracovala: Mgr. Dana Kalíšková

**Správa o výsledkoch a podmienkach výchovno – vzdelávacej činnosti**

 **MŠ Lieskovany 50 za školský rok 2020/2021**

**Predkladá:**

Mgr. Dana Kalíšková

riaditeľka školy

**Prerokované na pedagogickej rade školy**

Dňa: ..14. 10. 2021............................

**Vyjadrenie Rady školy:**

Rada školy odporúča zriaďovateľovi, obci Lieskovany, schváliť správu o výchovno – vzdelávacej činnosti MŠ Lieskovany za školský rok 2019/2020

Predsedníčka Rady školy MŠ Lieskovany Ing. Margita Živčáková

**Stanovisko zriaďovateľa:**

Správu o výsledkoch a podmienkach výchovno – vzdelávacej činnosti MŠ Lieskovany za školský rok 2019/2020

**Schvaľuje – neschvaľuje**

Pavel Haško

Starosta obce Lieskovany

1. **Základné identifikačné údaje o škole**
	1. **Základné identifikačné údaje o materskej škole**

**Názov školy:** Materská škola

**Adresa školy:** Lieskovany 50, 053 21

**Telefónne číslo školy:** 0910 365 120

**E-**mailová adresa: mslieskovany@gmail.com

* 1. **Údaje o zriaďovateľovi**

**Zriaďovateľ školy:** Obec Lieskovany 50, 053 21

**Adresa zriaďovateľa:** Lieskovany 50, 053 21

**Starosta obce:** Pavel Haško

**Telefónne číslo:** +421 53 446 7302

**E-**mailová adresa: obec@lieskovany.sk

* 1. **Vedúci zamestnanci**

**Riaditeľ školy:** Mgr. Dana Kalíšková

* 1. **Údaje o Rade školy a iných poradných orgánoch školy**

**Rada školy** pri Materskej škole Lieskovany 50 bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov dňa

Členovia Rady školy boli priebežne dopĺňaní podľa aktuálnej situácie z radov rodičov a zástupcov zriaďovateľa. V školskom roku 2020/21 pracovala Rada školy v tomto zložení:

Ing. Margita Živčáková - zástupca rodičov – predseda Rady školy

0ľga Minďašová – zástupca pedagogických zamestnancov

Marcela Kapustová – zástupca zriaďovateľa

JUDr. Veronika Šebestová – zástupca rodičov

Mgr. Katarína Guzová – zástupca nepedagogických zamestnancov

**Rada školy** pri MŠ Lieskovany v školskom roku 2020/21 nezasadala, s ohľadom na odporúčania v súvislosti s epidemilogickou sitáciou COVID-19.

 Členovia sa oboznámili so Správou o výchovno – vzdelávacej činnosti za školský rok 2019/2020, ktorú odporučili na schválenie. Oboznámili sa so školským vzdelávacím programom pre predprimárna vzdelávanie v materských školách Cválajúce koníky, ktorý odporučili na schválenie a odporučili k schváleniu nového člena školskej rady na začiatku školského roka.

1. **Údaje o počte detí**

Materskú školu 2020/21 navštevovalo 16 detí od 2,5 – 6 rokov.

**Počet zapísaných detí: 16**

**Počet detí zapísaných do ZŠ: 2**

**Odloženie PŠD: 1**

Na školský rok 2021/22 boli prijaté 4 žiadostí o umiestnenie do materskej školy. Na základe rozhodnutia o prijatí dieťaťa do materskej školy boli všetky 4 žiadostí vybavené kladne, 4 deti odišli do inej materskej školy , z dôvodu presťahovania sa a umiestnenia do MŠ bližšie bydliska, 1 zo zdravotných dôvodov.

1. **Údaje o výsledkoch hodnotenia podľa poskytovaného stupňa výchovy a vzdelávania**

Výchovno – vzdelávacia činnosť vykonávaná v materskej škole vychádzala z inovovaného štátneho vzdelávacieho programu pre predprimárne vzdelávanie, ktorý bol východiskom školského vzdelávacieho programu s názvom „Cválajúce koníky“. Školský vzdelávací program bol vypracovaný na základe pokynov MŠ SR

a metodik pre predprimárne vzdelávanie.

Ciele a úlohy sme pretransformovali do týždenných plánov, kde dominovala téma týždňa, od ktorej sa odvíjali plánované edukačné aktivity a formy práce. Pri plánovaní sme sa snažili nezabúdať ani na koncepčný zámer rozvoja školy.

Posilňovali sme ľudovú slovesnosť a tradície pri pripravovaní kultúrnych vystúpení, ktoré sa z dôvodu chorobnosti detí a následne pandemie COVID-19 a s tým súvisiacimi opatreniami, neuskutočnilo. Pohybové aktivity boli realizované hlavne pri pobyte vonku, vozením na koňoch – hipoterapii. Predplavecká príprava ani Lyžiarsky kurz neboli z dôvodu opatrení proti COVID-19 zrealizované.

Vo výchovno – vzdelávacej činnosti sme pracovali s detskou zvedavosťou a tvorivosťou využívaním zážitkového učenia. Vytváraním priaznivej sociálno – emocionálnej klímy sme viedli deti k vytváraniu dobrých sociálnych vzťahov vzhľadom na rozmanité vekové zloženie detí v triede.

Enviromentálnu výchovu sme zamerali na prácu v školskej záhrade, kde mali deti možnosť pracovať na políčku a pestovať si vlastnú zeleninu a ovocie. Pravidelnými návštevami záhradníctva „Muškát“ v obci deti pozorovali starostlivosť o kvety, stromy a rastliny. V záhradnom rybníku pozorovali ryby.

Osobitnú pozornosť sme venovali 5 – 6 ročným deťom, ktoré sa pripravovali na vstup a podporovali sme rozvoj grafomotoriky a predčiteteľskej gramotnosti.

Pri realizovaní vytýčených cieľov sme museli prihliadať na vekové zloženie detí, výchovno – vzdelávacie a individuálne osobitosti detí. Dosiahnutie cieľov sa nám darí hlavne vďaka veľmi dobrej a úzkej spolupráci s rodičmi, ale aj CPPPaP v Spišskej Novej Vsi realizovaním depistáže s 5 – 6 ročnými deťmi. Depistáž sa v tomto školskom roku uskutočnila podľa individuálneho želania rodičov priamo v CPPPaP.

1. **Údaje o počte zamestnancov a plnenie kvalifikačných predpokladov**

Materská škola má spolu 3 zamestnancov:

* 2 pedagogických zamestnancov, v rátane riaditeľky - plný uvazok
* 1 pracovníčka na upratovanie a výdaj stravy - plný úvazok

 Kvalifikovanosť pedagogických zamestnancov je 100%. Obe učiteľky majú stredné od

 borné pedagogické vzdelanie, vysokoškolské vzdelanie pedagogického smeru a

 riaditeľka od r. 2014 s 1. atestáciou.

1. **Údaje o ďalšom vzdelávaní pedagogických zamestnancov**

Oľga Minďašová – aktualizačné vzdelávanie „ Rozprávka a príbeh v edukácii MŠ“

Mgr. Dana Kalíšková – aktualizačné vzdelávanie „Rozprávka a príbeh v edukácii MŠ“

1. **Údaje o aktivitách školy a prezentácii na verejnosti v školskom roku 2020/21**

September - **Vozenie na koňoch – hipoterapia** 1x v týždni počas celého roka podľa možnosti opatrení proti COVID -19

Október - **Svetový deň výživy** – výroba ovocných a zeleninových šalátov, podporovanie zdravej výživy a zdravého životného štýlu

 - **Depistáž predškolákov** – testovanie školskej zrelosti vykonaná v CPPPaP SNV

 November - **Jesenná tvorivá dieľňa u príležitosti Dňa materských škôl –** akcia detí v priestoroch MŠ

December - **Mikuláš** – triedna oslava s prekvapením

Február MŠ na základe rozhodnutí Ministra školstva z dôvodu COVID-19 zatvorená

Máj - **Deň matiek –** besiedka pre mamičky formou videozáznamu

Jún - **fotografovanie triedy na tablo školy**

- **rozlúčka s predškolákmi a opekačka s rodičmi na školskom dvore**

- **školský výlet do ZOO Spišská Nová Ves**

1. **Údaje o projektoch, do ktorých je škola zapojená**

Školský ovocný program – národný program

Mliečny program na podporu spotreby mlieka a mliečnych výrobkov

Zeleninkové šialenstvo – program na podporu proti obezite

1. **Údaje o priestorových a materiálno technických podmienkach školy**

Priestor materskej školy je estetický, udržiavaný vo veľmi dobrom stave. Vybavenie učebnými, didaktickými pomôckami a hračkami je veľmi dobré a zakupujeme ich postupne podľa pridelených finančných prostriedkov.

V priestoroch šatne a sociálneho zariadenia boli nainštalované termo panely a termostaty a tým je zabezpečené zodpovedajúce vykurovanie týchto priestorov.

**Čo sa podarilo:**

* vykurovanie šatne a sociálneho zariadenia
* preliezka so šmýkaľkou na školský dvor
* lavičky do oddychovej zóny školského dvora
* oplotenie a uzatvorenie areálu školského dvora pre verejnosť
* hračky, výtvarné a didaktické pomôcky pre skvalitnenie VVČ

**Fond detskej knižnice** je bohatý na knihy a priebežne zakupujeme nové detské knihy a publikácie.

**Fond odbornej literatúry** z oblasti predškolskej pedagogiky dopĺňame o nové publikácie podľa ponuky

**Exteriér školy - školský dvor** je moderný, vybavený detským certifikovaným zariadením – kyvadlová hojdačka, pavučina z lana, pružinové hojdačky, záhradný rozprávkový domček s trpaslíkmi. V „Záhrade maškrtných trpaslíkov“ je vytvorený náučný chodník a políčko na pestovateľské práce. Vytvorením moderného a útulného školského dvora s políčkom a starostlivosťou oň deti získavajú kladný vzťah k prírode a k základným pracovným návykom pri prácach v záhrade. Na školský dvor bola zakúpená zostava preliezky a šmýkaľky. Oddychová zońa bola dovybavená lavičkami. Celý areál školského dvora bol oplotený a uzatvorený len pre využívanie MŠ.

1. **Údaje o finančnom a hmotnom zabezpečení výchovno – vzdelávacej činnosti školy**

Príspevok na čiastočnú úhradu nákladov spojených s hmotným zabezpečením školy od rodičov bol vypracovaný v súlade s vyhláškou Ministerstva školstva SR č. 306/2008 Z. z. v znení vyhlášky č.308/2009 Z. z. o materskej škole.

Výška príspevku bola určená prijatím VZN – dodatok č. 2/2019 na zasadnutí obecného zastupiteľstva dňa 4. 12. 2019.

V školskom roku 2020/21 bola výška príspevku 10,00 € mesačne na dieťa. Príspevok na čiastočnú úhradu nákladov spojených s hmotným zabezpečením školy neplatili rodičia za deti, ktoré mali rok pred začatím povinnej školskej dochádzky/ v MŠ boli od platenia oslobodené 3 detí.

1. **Spolupráca s rodičmi, poskytovanie služieb rodičom a deťom**

Materská škola veľmi úzko spolupracuje s rodičmi, ktorí sú ústretoví a ochotní vždy pomôcť materskej škole. S ohľadom na epidemiologickú situáciu bolo možné v spolupráci s rodičmi uskutočniť len rozlúčku s predškolákmi a opekačku na školskom dvore.

1. **Hodnotenie plnenia cieľov „ Koncepčného zámeru školy“**

Plnenie cieľov Koncepčného zámeru rozvoja materskej školy sa odrážajú predovšetkým vo vytvorení vlastného imidžu a zamerania školy. Našim zámerom je materská škola, v ktorej sa snažíme vytvárať podmienky pre dosiahnutie optimálnej perceptuálno – motorickej, kognitívnej a socio – emocionálnej úrovne osobnosti dieťaťa ako základu pripravenosti na školské vzdelávanie a na život v spoločnosti.

Prehlbujeme u detí vzťah k ľudovým tradíciam a získaniu nových poznatkov v enviromentálnej oblasti. Ciele koncepčného zámeru sa nám darilo plniť čiastočne, s ohľadom na súčasnú epidemiologickú situáciu , a to prácami na školskom políčku, oboznamovaním sa s ľudovými tradíciami a ich prezentáciou cez videozáznam, pestovaním vlastnej zeleniny na školskom políčku,zážitkovým učnením v rámci projektu Zeleninkové šialenstvo, hippoterapiou – vozením na koníkoch a starostlivosťou o ne.

Všeobecným cieľom bolo, aby sa rozvíjala osobnosť tak, aby bolo dieťa schopné sa uplatniť, adekvátne nažívať v sociálnom aj kultúrnom prostredí.

Pri dosahovaní týchto cieľov sme využívali:

* Poznávanie a priblíženie ľudových zvykov a tradícií
* Hipoterapiu – poznávanie života koní a ich terapeutická pomoc pri liečbe telesne a mentálne chorým ľuďom
* Pestovateľské práce v školskej záhrade – náväznosť na projekt „Školský ovocný program“
* Zážitkové učenie – spoznávanie jednotivých druhov zeleniny v rámci projektu Zeleninkové šialenstvo, vychádzkami po dedine spoznávanie domácich aj volne žijúcich zvierat
* Spolupráca s rodinou

 Materská škola má vytvorený taký základ, od ktorého sa rozvíja výchovná a vzdelávacia činnosť bohatá na poznatky a emocionálne priťažlivý školský program, ktorý má veľkú podporu rodičov.

Celkové plnenie cieľov hodnotíme pozitívne v rámci mimoriadnych epidemiologických opatrení.

**Prognóza počtu zapísaných detí na šk. rok 2021/22:**

 Na školský rok 2021/22 je zapísaných 13 detí.

**12. Oblasti, v ktorých MŠ dosahuje dobré výsledky a oblasti, v ktorých sú nedostatky:**

 **Dobré výsledky:**

* zaškolovanie detí a ich príprava na vstup do ZŠ
* výchovno – vzdelávacie ciele plnené prostredníctvom priameho kontaktu dieťaťa s prírodou, zvieratami, pohybovými aktivitami
* veĺmi dobrá spolupráca s hipoklubom PKA – hipoterapia, cez zážitkové učenie, poznávanie života koní, vozenie na koňoch pravidelne počas celého školského roka
* úzka spolupráca materskej školy, rodičov a zriaďovateľa
* zlepšenie vybavenosti materskej školy – vykurovanie šatne a priestorov wc a umyvarky, zakúpenie lavičiek a zostavy preliezky a šmykaĺky na školský dvor, oplotenie areálu školského dvora

Mgr. Dana Kalíšková

V Lieskovanoch 14. 10. 2021 riaditeľka materskej školy